 Madaxweynuhu wuxuu ummadda Soomaaliyeed u ballanqaaday in aan habac soo geli doonin habsami u socodka howlaha baaxadda leh ee Qaranka oo ay ka mid yihiin la dagaallanka Shabaab iyo xag jirnimada iyo sugidda amniga, wuxuuna si gaar ah u tilmaamay in howlaha leh mudnaanta koowaad oo ay ka mid yihiin dib u eegidda iyo Hirgelinta Dastuurka, dhammaystirka dhaqangelinta nidaamka Federaalka iyo doorashada 2016 oo dhammaantood ka mid ah Higsiga 2016 ay ku qabsoomi doonaan xilligii loogu tala galay. 